अक्षय कुमार की फिल्म 'मिशन मंगल' को लेकर इस एक्टर ने की भविष्यवाणी, 150 करोड़ रुपये का आंकड़ा नहीं करेगी पार  
अक्षय कुमार को लेकर कमाल आर खान ने किया ट्वीट
'मिशन मंगल' को लेकर की भविष्यवाणी
सोशल मीडिया पर वायरल हो रहा है ट्वीट
बॉलीवुड एक्टर अक्षय कुमार (Akshay Kumar) की फिल्म 'मिशन मंगल (Mission Mangal)' लगातार बॉक्स ऑफिस पर धमाल मचा रही है. फिल्म ने केवल 6 दिनों में ही 113 करोड़ रुपये का कलेक्शन कर लिया है. फिल्म दर्शकों को तो खूब पसंद आ रही है. लेकिन हाल ही में एक्टर कमाल आर खान (Kamaal R Khan) ने अक्षय कुमार और उनकी फिल्म के कलेक्शन को लेकर एक ट्वीट किया है, जो सोशल मीडिया पर काफी वायरल हो रहा है. उन्होंने एक्टर को लेकर ट्वीट करते हुए कहा 'अक्षय की फिल्में शुरू में तो बॉक्स ऑफिस पर खूब चलती है, हालांकि बाद में 150 करोड़ रुपये का आंकड़ा भी नहीं छू पाती.'
Akshay is practicing for last 25 years and he always starts running very fast at the box office but always give up before to touch 150Cr line. He will try for few years more to cross it and then on a fine day he will give up and return to his home country Canada forever.????????????

बेबाक बोल और अनोखे अंदाज से अपनी अलग पहचान बनाने वाले एक्टर कमाल आर खान (Kamaal R Khan) ने ट्वीट करते हुए कहा, 'अक्षय 25 साल से प्रैक्टिस कर रहे हैं और हर बार वो बॉक्स ऑफिस पर तेज रफ्तार पकड़ते हैं. हालांकि 150 करोड़ रुपये का आंकड़ा छूने से पहले ही अक्षय हार मान लेते हैं. उन्हें कुछ साल और इसे क्रॉस करने के लिए प्रैक्टिस करनी पड़ेगी. फिर एक दिन अक्षय हार मानकर अपने देश (कनाडा) वापस चले जाएंगें.'
बता दें अक्षय कुमार (Akshay Kumar) और विद्या बालन (Vidya Balan) स्टारर फिल्म 'मिशन मंगल (Mission Mangla)' भारत के मंगल ग्रह पर पहुंचने की कहानी पर आधारित है. राकेश धवन (Akshay Kumar) और प्रोजेक्ट डायरेक्टर तारा शिंदे (Vidya Balan) की मेहनत और दृढ़ संकल्प की ये कहानी लोगों को काफी लुभा रही है. इस फिल्म में शरमन जोशी, सोनाक्षी सिन्हा (Sonakshi Sinha), तापसी पन्नू, कीर्ति कुल्हारी, नित्या मेनन और एचजी दत्तात्रेय भी मुख्य किरदार निभा रहे हैं.